# Podaktivita a obdobie realizácie

Zmluva o spolupráci so zariadením sociálnych služieb medzi Ministerstvom práce, sociálnych vecí a rodiny Slovenskej republiky a poskytovateľom sociálnych služieb v zmysle § 269 ods. 2 zákona č.513/1991 Zb. Obchodného zákonníka v znení neskorších predpisov sa uzatvára za účelom realizácie činností previazaných na podaktivitu:

| **Podaktivita**  | **Opatrenie**  | **Zapojenie** |
| --- | --- | --- |
| 1: Zvyšovanie kvality pri poskytovaní sociálnych služieb a výkonu inšpekcie v sociálnych veciach | 1.1: Poskytovanie odborných informačných aktivít a podpory v oblasti napĺňania štandardov kvality sociálnych služieb | × |
| 1.2: Príprava zástupcov cieľových skupín prijímateľov sociálnych služieb na účasť pri výkone inšpekcie v sociálnych veciach | × |
| 2: Podpora poskytovateľov sociálnych služieb v transformácii vo vybraných zariadeniach sociálnych služieb | 2.1: Podpora pokračovania v procese prechodu z inštitucionálnej na komunitnú starostlivosť v súlade s odborne oponovaným transformačným plánom***Spôsob realizácie:*** *Individuálne/skupinové konzultácie online/prezenčnou formou v rozsahu maximálne 820 hodín počas maximálne 30 mesiacov od odborných organizácií (RPSP, SÚPZ, CEDA a IVPM)**Zabezpečenie supervízie v rozsahu 3 hodiny/mesiac nad rámec zákonne stanoveného rozsahu počas dĺžky zapojenia.* *Zabezpečenie Experta v oblasti sociálneho začlenenia pre budovanie komunitných služieb, ktorý bude uskutočňovať podporné aktivity pre riadnu implementáciu transformačného plánu.* ***Tematické zameranie konzultácií:****Prechod z inštitucionálnej na komunitnú starostlivosť – komunitné sociálne služby, aktivizácia a zamestnávanie, fyzické prostredie.* | ✔ |
| 2.2: Podpora manažmentu a zamestnancov zariadení sociálnych služieb pri príprave transformačného plánu | × |
| 3: Zvyšovanie kvality práce prostredníctvom inovatívnych metód a podpora aktivizácie a uplatnenia na pracovnom trhu prijímateľov sociálnych služieb s dôrazom na osoby s mentálnym postihnutím a poruchou autistického spektra | 3.1: Podpora poskytovateľov sociálnych služieb zvýšením kvality práce s vybranou cieľovou skupinou prostredníctvom podpory nových odborných postupov a inovatívnych metód práce zamestnancov sociálnych služieb | × |
| 3.2: Podpora aktivizácie a pracovného uplatnenia vybraných skupín prijímateľov sociálnych služieb. | × |

**Cieľom Opatrenia 2.1 Podaktivity 2** je poskytnutie podpory vybraným zariadeniam sociálnych služieb (ďalej len „ZSS“) v procese prechodu z inštitucionálnej na komunitnú starostlivosť, ktoré úspešne absolvovali aktivity NP DI PTT a majú pripravený a odborne oponovaný transformačný plán. Zamestnancom a prijímateľom sociálnych služieb zapojených ZSS budú poskytnuté individuálne a skupinové konzultácie (prezenčnou aj online formou) v rôznych oblastiach prechodu z inštitucionálnej na komunitnú starostlivosť na základe ich dopytu. Okrem odborných konzultácií pripraví odborné kapacity užívateľov v spolupráci s poskytovateľom sociálnych služieb hodnotiacu správu, ktorá bude obsahovať aj odporúčania na revíziu transformačného plánu. Odborné hodnotenie sa bude realizovať aj za účasti expertov so skúsenosťou (zapojení do opatrenia 1.2).

**V rámci realizácie Opatrenia 2.1 Podaktivity 2. –** „Podpora pokračovania v procese prechodu z inštitucionálnej na komunitnú starostlivosť v súlade s odborne oponovaným transformačným plánom“ sa Schéma minimálnej pomoci na podporu vzdelávania pri procese deinštitucionalizácie zariadení sociálnych služieb z prostriedkov Programu Slovensko (schéma DM - 60/2024) **neuplatňuje.**

**Časový rámec realizácie aktivít pre zapojený subjekt do NP PKS** je od 1. dňa nasledujúceho po dni zverejnenia Zmluvy o spolupráci so zariadením sociálnych služieb (ďalej len „Zmluva o spolupráci“) v Centrálnom registri zmlúv, a to počas maximálne 30 mesiacov.